section_heading: Izrada
paragraph_text: Snimao se uz pomoć i potporu Porečke i pulske biskupije. Autori su snimali u više od dvadeset crkava: u Balama, Božjemu polju, Vižinadi, Bermu, Batvačima, Dvigradu, Kanfanaru, Lovranu, Humu, Roču, Draguću, Oprtlju, Lindaru, Vodnjanu, Poreču, Puli, Sv. Lovreču, Svetvinčentu, Kloštru iznad Lima, Žminju i Peroju. Film je predstavljen 25. listopada 2017. u Episkopiju, u kompleksu Eufrazijane u Poreču. Snimljena su i novija otkrića u freskoslikarstvu te su prvi put konzervirane freske prikazane široj javnosti. Sama Istra ima oko 140 lokaliteta na kojima se nalaze freske, od velikih i raskošnih do pojedinačnih scena i sitnih fragmenata. Najstarije su s prijelaza 8. u 9. stoljeće. Zlatno doba oslikavanja sakralnih objekata je od 11. do 16. stoljeća.<ref>MojTV Istarske freske (pristupljeno 25. veljače 2020.)